දෙදින නිල සංචාරයක් සඳහා ඉන්දියාවේ නවදිල්ලි අගනුවරට පැමිණි ඇමෙරිකන් රාජ්‍ය ලේකම් ඇන්තනි බ්ලින්කන් සහ ඉන්දීය අග්‍රාමාත්‍ය නරේන්ද්‍ර මෝදි අතරේ හමුවක් පැවැත්විණි.එම හමුවේදී ඇමෙරිකාව සහ ඉන්දියා අතර පවතින මිතුදම් තවත් ශක්තිමත් කර ගැනීමට හැකිවුණු බව අග්‍රාමාත්‍ය නරේන්ද්‍ර මෝදි පසුව පැවැත් වූ මාධ්‍ය හමුවකදී පැහැදිලි කළේය.ආසියානු කලාපයේ තම සමීපතම මිතුරා ඉන්දියාව බවත්, ඇමෙරිකාවේ කුමන පක්ෂයක් බලයට පත්වුවත්, ඉන්දියාව සමඟ පවතින යහපත් සබඳතා අඩු නොවන බව ඇමෙරිකන් ජනාධිපති ජෝ බයිඩන් වෙනුවෙන්, රාජ්‍ය ලේකම් බ්ලින්කන් අග්‍රාමාත්‍ය මෝදි හමුවේ අවධාරණය කළේය.